van henricke vranx
geheete
It nae dien dat ymbrecht van coelne woenen te bruessel
als aenlegge t eenre zijden Ende henrick vranx vantwde t ande
come sijn voe meye en scepen van loeven aldair de selve ymabrecht
aensprack den voirg henricken seggen hoe dat hij uut ocsuyne
van zeken lande gelegen omtrint assche die hij van janne metten
gelde in pechtingen houdt sculdich es iii sucke corens d maten
van bruessele en iiii capuy De welke iii sacke corens ende
iiii capuy de voirs henrick van wegen des voirs jans mette gelde
geloeft en toegeseeght hadde te betalen den voirg ymbrechte
want de selve jan metten gelde in alzoe vele de selve iii sacke
corens en iiii capuy sculdich en belanck was Bieden dat te
thoenen met goeder wairheyt inden gevalle oft hem henrick dat
ontkynne woude Hoepen d ome wair hij dat gethoene conde
dat hem henrick sculdich sijn soude de voirg iii sacke corens
en iiii capuy op te leggen en te betalen Dair op de voirg
henrick antwde dat hij alle tghene des hij vanden voirs
goede sculdich mocht sijn betaelt en uutgereict hadde janne
metten gelde voirg dair af hij de selve goede houden es
En dat hij in den voirs ymbrechte d af gheen gelufte
noch toeseggen gedaen en hadde gelijck hij hoepte dat
ymbrecht des in zijne thoenisse nemmeer volcome en mochte
soude mogen meynede d ome met eenre betalinge te gestane
en vand aenspraken ongehouden te sijne Ende nae dien
dat de selve ymbrecht met vonisse gewesen was tot sijnen
thoenisse d toe hij dach hadde op in zatdage lestleden gelijck
opden dach van heden mette register vand stad inden rechte
oppenbairlick heeft gebleken So als tot welken dage de
selve ymbrecht niet gethoent en heeft noch comen en es
Soe hebbe de hn scepen van loeven gewijst voir een vonisse
want de voirs ymbrecht tsijne dage van thoene niet gethoen
en heeft dat de voirs henrick vranx ongehouden sijn sal
vand aenspraken die ymbrecht tot hem wt gedaen heeft
cor lombart pynock kers abs vynck linthe dorle maii xxvii